open-index/open-wikipedia-markdown huggingface dataset:
Bea Moedt

**Bea Moedt** (☆ 18 di yanüari 1950 na Rotterdam - † 26 di òktober 2024 na Kòrsou) tabata un fotógrafo hulandes residensiá na Kòrsou for di aña 1993.

## Bida i trabou
Bea Moedt a lanta na Hulanda despues di guera, pero nunca a sinti su mes na kas einan. El a kasa ku Willem Moedt, kende tabata traha den konstrukshon. Ora ku el a lesa un anunsio di trabou den korant pa un mènèger di proyekto na Kòrsou, el a mira un oportunidat. Su kasá a haya e trabou i na 1993 nan a muda pa Kòrsou. Despues di tempu, su kasá a kuminsá su mesun negoshi.

Despues di a sufri un atake neurológiko (TIA) rònt di edat di 50 aña, el a kuminsá saka potrèt komo un forma di terapia pa yud’é kòrda kiko a pasa durante dia. Desde 2006 e tabata traha hunto ku Elodie Heloise i a kuminsá ku e sekshon "Dor di lens di Bea Moedt" na Cpost, un revista online di Memento Vivi ku a wòrdu publiká te ku 2012; Moedt ta proveé ​​un potrèt i Heloise ta skirbi un teksto kuné. El a bira un fotógrafo outodidáktiko, konosí pa korantnan, Kas Real di Hulanda, Curaçao North Sea Jazz Festival, Marina Real, Guardakosta, Aeropuerto Hato, KLM i hopi otro. Gobièrnu di Kòrsou a honr’e dor di emiti un seyo spesial di un di su pòrtrètnan for di den laira. Tambe el a gana vários kompetensia di fotografia i na 2015 a risibí pa su trabou e premio grandi Paul Huf.

Moedt tabata sufri di un mal estado di salú i na mart 2022 a wòrdu bisá ku e no tabatin muchu tempu pa biba. Su salú a deteriorá asina tantu ku e no por a keda kas mas i el a muda pa e hospisio Arco Cavent. Abrumá pa e bon kuido, el a kuminsá un kampaña di finansiamentu publiko pa e hospisio riba Facebook, pa asina mas hende terminalmente malu por tin akseso na e forma spesial di kuido ku e hospisio ta ofresé. El a post un potrèt di su mes ku Barry Hay i pa cada ‘like’ di e post el a hasi donashon di sinkuenta cen. Despues el a disidí di traha un buki ku su potrètnan mas impresionante. E entrada generá pa e buki, *Curaçao – My lasting love affair*, ta benefisiá kompletamente Arco Cavent.

Bea Moedt a fayesé den e hospisio na e edat di 74 aña. E wèpsait di su fundashon ta bisa: “Su fotografia ta e legado ku e ta laga atras pa kòrda nos kon spesial bida ta”.

El a traspasá e derechonan di su potrètnan pa Fundashon Bea Moedt. E entrada ta benefisiá organisashonnan karitativo ku ta duna bèk na komunidat.

Na mart 2024, un estatua a wòrdu lanta pa Bea Moedt den Arco Cavent, trahá pa e artistanan lokal Melissa Josefa van Curamore i Siegmond van Lamoen.

## Bibliografia
* 2011 - *Carnaval op Curaçao* ku Elodie Heloise, Carib Publishing 
* 2012 - *Wings over Curaçao*, Carib Publishing (fotografia aereo)
* 2022 - *Curaçao – My lasting love affair* ku Elodie Heloise, Fundashon Bea Moedt
Aña lus

**Aña lus** ta un unidat di largura pa distansianan astronómiko den astronomia i kosmologia. Un aña lus ta e distansia ku lus ta biaha den vaküm den un periodo di un aña segun e kalènder Juliano. Un aña lus pues no ta un unidat di tempu, manera e nòmber ta indiká.

Pa ta presis, un aña lus ta wòrdu definí komo e distansia ku un foton lo biaha den espasio liber, infinitamente leu for di kualke vèlt di gravedat i vèlt magnétiko den un aña Juliano (365,25 dia kual kada dia ta 86.400 sekònde). Komo ku e velosidat di lus den vaküm ta pa definishon eksaktamente igual na 299.792.458 meter pa sekònde, un aña di lus ta eksaktamente igual na 9.460.730.472.580.800 meter, pues rondoná na 9461 bion meter. Un aña lus ta igual na 63.241 unidat astronómiko (UA).

Unidatnan relashoná ku aña lus ta e ora lus, minüt lus i sekònde lus, e distansia ku lus ta biaha den vaküm den un ora, un minüt i un sekònde, respektivamente. Un minüt lus ta igual na 17.987.547.480 meter, òf aproksimadamente 18 bion meter, òf 18 mion kilometer. Un sekònde lus ta pa definishon 299.792.458 meter.

## Algun echo
* E distansia entre Tera i Luna ta mas o ménos 1,3 sekònde lus.
* E distansia for di Solo pa tera ta 8,3 minüt lus.
* E diameter di e orbita di e planeta mas leu, Neptuno, ta mas o ménos 8 ora lus.
* E strea mas serka di Solo, Proxima Centauri, ta 4,22 aña lus leu.
* E sentro di nos galaksia, e Kaminda di Lechi, ta mas o ménos 28.000 aña lus leu. E diameter di Kaminda di Lechi ta aproksimadamente 100.000 aña lus.
* E otro galaksia grandi mas serka, e Galaksia Andromeda (M31), ta mas o ménos 2,54 mion aña lus leu.
* Un aña lus ta aproksimadamente 236 mion buèlta rònt di Tera (na e ekwator).
Eleccion Parlamento Aruba 2024

Dia 6 di december 2024 a tuma luga na Aruba eleccion pa Parlamento di Aruba.

## Contexto
Dia 9 di september 2024, Gabinete Wever-Croes II a entrega su retiro despues cu partido MEP a perde su confiansa den e partner di coalicion, RAIZ pa motivo di e votacion pa e presidencia di Parlamento di Aruba. Parlamento a skohe Raymond Kamperveen (RAIZ) riba e presidente actual Edgard Vrolijk (MEP), kende a bolbe postula su mes como candidato. Ta ser bisa cu RAIZ a viola e palabracionnan den e acuerdo di coalicion.

E caida di gobierno a bin nuebe luna prome cu e siguiente eleccion programa pa juni 2025. Riba peticion di e gabinete, gobernador di Aruba a disolve e parlamento y a convoca eleccionnan trempan.

## Sistema electoral

E eleccion pa yena e 21 asiento den Parlamento di Aruba ta tuma luga a traves di e sistema di representacion proporcional. Pa participa na e eleccion, partidonan politico registra na Conseho Electoral a entrega un lista di candidato dia 18 di october 2024, sea personal of digitalmente. Partidonan cu no a logra gana un asiento durante e ultimo eleccion na 2021 mester ricibi sosten di nan lista cu 586 firma cual ta igual na 1% di e votonan valido den eleccion anterior, esta 58.610 voto. Firmamento pa sosten di lista a tuma luga entre 21 y 29 di october 2024. Despues di e eleccion riba 6 di december e resultadonan electoral lo keda fiha pa Conseho Electoral dia 11 di december 2024.

## Partido participante
Un total di diesun partido ta participa na eleccion despues cu diestres partido a entrega un lista di candidato. E 5 partido den parlamento automaticamente ta participa na eleccion. Seis di e ocho partido den e buelta preliminar di sosten di lista, a cumpli pa recohe 586 firma, lagando afo e partidonan Movemento Indigena Aruba (MIA) di Helena Croes y Union Patriotico Progresista (UPP) di Giovanni Trim. E diesun partido participante ta suma un total di 139 candidato, reparti den 87 hende homber y 52 hende muhe. Un partido tin solamente hende homber riba e lista.

## Voto y reparticion di asiento

## Constelacion di parlamento
Miembronan di parlamento 2025-2029 den su di 12 constelacion ta:

## Mira tambe
* Eleccion na Aruba
* Politica di Aruba
Trinchera di Mariana

**Trinchera di Mariana** ta e luga mas profundo konosí den oséano, ku un profundidat di mas o ménos di 11 kilometer. E trinchera ta situá ost di e Islanan Mariana. E tin un largura di mas o ménos 2.500 kilometer i ta kore den un arko di nortost pa sùitwèst. E anchura promedio ta mas o ménos 70 kilometer, pero den sùitwèst serka di e isla volkániko di Guam, na e punto di e trinchera, e ta mas o ménos 338 kilometer den anchura. Na e fondo tin un preshon di mas o ménos 108,6 MPa (= 108.600.000 Pa), mas ku mil biaha e preshon na e superfisie.

## Geologia
Trinchera di Mariana a originá pa aktividatnan di plachi tektoniko. Spesífikamente, e Plachi Pasífiko ta schuif bou di Plachi Filipinas, ku entre otro ta pusha e Islanan Mariana ariba. 

## Historia di investigashon
E midimentu di e profundidatnan aki ta difísil. Un echosondeo standart ta midi e profundidat basá riba velosidat di sonido den awa. Sinembargo, e velosidat di sonido ta varia ku salinidat, i na profundidatnan grandi e salinidat ta deskonosí. Tambe, manda un sondeo bou di superfisie di awa tampoko no ta funshoná. Esaki ta pa e motibu ku e salinidat den e kapanan di awa ariba tambe ta deskonosí. Debí na e faktornan aki, mester tene kuenta ku un desviashon di midimentu di aproksimadamente un porshento.

E punto mas hundu di Trinchera di Mariana i tambe e punto mas profundo di laman ta na 11.034 meter, yamá e Profundidat di Vityaz. E midimentu aki dor di e supmarino ruso, *Vitjaz*, ta wòrdu konsiderá komo no konfiabel. Despues di e proyekto di *Five Deeps* i publikashon na 2021 di un rapòrt sientífiko nobo den *Geoscience Data Journal*, e Abismo di Challenger (ingles: ), na 10.925 ± 4 meter, ta wòrdu konsiderá komo e punto di mas profundo na Tera.

Ariba dia 23 di yanüari 1960 pa seis pasa di un di merdia, e supmarino *Trieste* di *United States Navy* a yega na fondo, ku Don Walsh i Jacques Piccard abordo. Bala di heru a wòrdu usá komo peso i gasolin pa flotashon. Inisialmente, e midi a indika un profundidat di 11.521 meter, pero esaki a wòrdu redusí despues na 10.916 meter. Na e profundidat aki hende apenas a spera kriatura bibu, pero Walsh i Piccard sinembargo a deskubrí vários bestia di laman, por ehempel kabaron i piskanan ku un largura di 30 centimeter.

E registrashon mas eksakto di e profundidat a wòrdu alkansá dor di e sondeo di laman profundo  hapones, *Kaikō*. Ariba 24 di mart 1995, e sondeo sin tripulashon a baha bai na e fondo i a registrá un profundidat di 10.911 meter.

Na mei 2009, e *Woods Hole Oceanographic Institution* (WHOI; Institushon Oseanografiko di Woods Hole) a manda un sondeo, *Nereus*, den e trinchera. Ariba 31 di mei 2009 el a yega e fondo i e midimentu aki a registrá un profundidat di 10.902 meter.

Ariba 26 di mart 2012, director James Cameron a regresá for di un bahada na un profundidat di 10.898 meter. Na 2019, e eksploradó merikano Victor Vescovo a baha te na un profundidat di 10.928 meter, establesiendo un rekort nobo.
Preshon

Den físika, **preshon** (of **drùk**) ta e forsa perpendikular ehersé pa unidat di área. E unidat di preshon ta pascal (Pa), pero e unidatnan bar i atmósfera tambe tin biaha ta wòrdu usá.

Den materia sólido preshon ta un forma di tenshon mekaniko ku ta lo kontrario di tenshon di rèkmentu. Preshon tambe apliká na  líkido i gas. Den e medionan aki, preshon ta wòrdu ehersé riba e murayanan di e barí den kua nan ta kontené, òf riba e superfisie di un opheto kontené den e medio.

Den gasnan, e lei general di gas ta deskribí e relashon entre preshon, temperatura, volúmen i kantidat di molekül. Den líkido, e preshon bou di influensia di gravedat ta oumentá ku e profundidat i densidat di e líkido. Por ehèmpel, den awa e preshon ta oumentá ku mas o ménos 1 atmósfera pa kada 10 meter di profundidat.

## Definishon di formula
Preshon dor di un materia sólido por wòrdu kalkulá usando e siguiente formula:
:p = \frac{F}{A}

Na unda:
* p ta para pa e preshon (unidat: Pa).
* F ta e forsa di preshon (unidat: N)
* A ta para pa área di superisie di materia sólido (unidat: m^2)

## Unidat
E unidat di preshon (den e sistema-SI) ta e pascal. 1 Pa = \frac{1N}{m^2}. E unidat aki ta konsisti pues di e unidatnan di forsa i área (newton dividí pa meter kuadrá). Un preshon di 0 Pa (apsoluto) ta vaküm; e preshon atmosferiko na nivel di laman ta mas o ménos 100.000 Pa.
Derecho di asilo

**Derecho di asilo** ta e derecho internacional bou di cua un persona persigui por disfruta di proteccion den un pais cu no ta esun unda e persecucion ta tuma luga. Derecho di asilo ta cay bou di derechonan humano.

E derecho aki a wordo reconoci pa e antiguo Egipcio, Griego y Hebreonan, for di ken el a wordo adopta den tradicion occidental. René Descartes a huy bay Hulanda, Voltaire a bay Inglatera y Thomas Hobbes a bay Francia, pasobra cada estado tabata ofrece proteccion na stranheronan persigui. 

Derecho di asilo contemporaneo ta funda riba e Declaracion Universal di Derechonan Humano, un documento internacional cu no ta obligatorio, mientras e derechonan di e persona cu ta haña asilo y e responsabilidadnan di e pais cu ta otorga asilo ta stipula den e tratado multilateral di Nacionnan Uni, conoci como Convencion di Refugiado 1951 of Convencion di Ginebra di 28 di juli 1951 (oficialmente Convencion relaciona cu e Status di Refugiado). Den practica tin diferente pais cu ta uza diferente status legal y definicion legal pa derechonan di asilo y refugiado. 

Comunmente tin confusion tocante e diferencia entre un individuo cu ta solicita pa asilo y un refugiado. Estrictamente papia, cualke stranhero cu a entrega un peticion di asilo por wordo yama un solicitante di asilo, y solamente esnan cu ta cumpli cu e criterionan aplicabel di artíkulo 1A di e Convencion di Refugiado 1951 (persecucion pa motibo di opinion politico, rasa of miembrecia di un grupo social) por wordo considera como refugiado. Asilo ta wordo mira generalmente como un forma temporal di refugiado. 

Ora peticionnan di asilo wordo rechasa, e principio di no-devolucion (*non-refoulement*) generalmente ta aplica, cu ta prohibi manda solicitantenan di asilo bek na un pais den cua nan lo tin “miedo bon fundá” di persecucion. Na momento cu e derecho di asilo caduca, manera ora e condicion den e pais di orígen a cambia cu no tin peliger di persecucion mas, por sigui expulsion boluntario segun non-refoulement of den algun caso deportacion inmediato.

## Caribe Hulandes
Asilo ta forma parti di politica di migracion y ta un asunto di e paisnan individual di Reino Hulandes: Aruba, Corsou y Sint Maarten. Cada pais ta carga e mesun responsabilidad, mientras Hulanda ta carga esaki pa su teritorio, incluso e islanan den Caribe: Boneiro, Saba y Sint Eustatius. Fuera di asilo, e politica di migracion ta inclui admision, recepcion, deportacion y implementacion di derechonan humano. 

Na 2018 e crisis politico, economico y humanitario na Venezuela a pone miles di Venezolano busca refugio na e islanan bisiña, en particular Aruba y Corsou. Cu esaki e islanan a wordo confronta cu retonan pa mehora y profesionalisa e sistema di imigracion y pa alinea proceduranan di asilo y proteccion cu tratadonan internacional.
Islanan Mariana

**Islanan Mariana** (komunmente yamá Marianas i antes Islanan Ladron) ta un archipiélago oseániko, formá for di e puntanan di diessinku seru volkániko den Oséano Pasífiko. Polítikamente nan ta pertenesé na Merka, dividí entre e teritorionan di e Islanan Mariana Nort i Guam (òf Islanan Mariana Sur).

## Geografia
Islanan Mariana ta situá den Oséano Pasífiko panort di e Islanan Karolin i pasùit di e Islanan Bonin i Volkan di Hapon, den e parti mas nort di e region di Mikronesia. E área total di tera di e islanan ta 1.026 km². E parti sentral i nort di e Islanan Mariana ta formá pa e Islanan Mariana Nort, e parti mas sùit pa Guam.

### Islanan
Islanan Mariana (den orden alfabétiko):

* Agrihan
* Aguijan
* Alamagan
* Anatahan
* Isla di Asuncion
* Farallon de Medinilla
* Farallon de Pajaros
* Guam
* Guguan
* Islanan Maug
* Pagan
* Rota
* Saipan
* Sarigan
* Tinian
Digital object identifier

Bukinan elektróniko òf artíkulonan di publikadónan akadémiko por kontené un **Digital object identifier** (**DOI**; Papiamentu: identifikadó di opheto digital). Un DOI ta un identifikadó persistente i úniko (permalink) pa un fail ariba internet. Asta si e adrès di internet kambia, e fail lo ta rekuperabel danki na un sistema kaminda e number aki ta wòrdu wardá sentralmente den un database, i e usuario ta wòrdu redirigí na e lugá aktual di e fail.

Un ehèmpel di un DOI ta `10.1006/jmbi.1998.2354` .

Aki `10.1006` ta para pa e publikadó, i e lèternan i numbernan despues di e strepi skeins (/) ta para pa e nòmber di e revista òf buki, posiblemente ku e number di aña i artíkulo òf kapítulo. Ehempel di un DOI den forma di un URL: https://doi.org/10.1016/j.marpolbul.2018.07.054.

E bentaha di e sistema aki ta ku ora di kambia e lokalidat di fail, e referensianan no mester wòrdu modifiká. 

## Link eksterno

*
Islanan Mariana Nort

**Islanan Mariana Nort**, ofisialmente **Commonwealth of the Northern Mariana Islands** (CNMI), ta un teritorio no inkorporá i mankomunidat di Merka ku ta konsistí di 14 isla den e parti nortwèst di Oséano Pasífiko. E tin un masa di tera di 183.5 miya kuadrá (475.26 km²) i un  poblashon di 47.329 hende, segun senso di 2020. Te ku 2020, alrededor di 60% di e poblashon ta siudadano di Merka òf residente permanente legal, i e otro 40% ta trahadónan stranhero. E gran mayoria di e poblashon ta biba na e islanan Saipan, Tinian i Rota. E otro islanan ta poko habitá; esun mas notabel entre esakinan ta Pagan, ku a keda pa gran parti deshabitá for di un erupshon volkániko na 1981. 

Durante e periodo kolonial, Islanan Mariana Nort tabata bou di e kòntròl di e imperionan spañó, aleman i hapones. Despues di Guera Mundial II, e islanan tabata parti di e teritorionan di Nashonnan Uni bou di atministrashon merikano promé ku nan a uni formalmente na Merka komo teritorio na 1986 i ku nan poblashon a haña siudadania di Merka.

E islanan ta dividi den kuater munisipio. E sentro atministrativo ta Capitol Hill, un pueblo den nortwèst di Saipan. E gobernador aktual di CNMI ta Arnold Palacios, kende a asumi a posishon na yanüari 2023. E poder legislativo tin un Senado di 9 miembro i un Kámara di Representantenan di 20 miembro. Islanan Mariana Nort no tin representashon di votashon den Kongreso di Merka, pero, for di 2009, a wòrdu representá pa un delegado den e Kámara di Representantenan di Merka.

## Geografia
Islanan Mariana Nort, huntu ku Guam pasùit, ta komponé e archipiélago di Islanan Mariana. E mankomunidat ta konsistí di 14 isla prinsipal (den orden alfabétiko):
* Agrihan
* Aguijan
* Alamagan
* Anatahan
* Isla di Asuncion
* Farallon de Medinilla
* Farallon de Pajaros
* Guguan
* Islanan Maug
* Pagan
* Rota
* Saipan
* Sarigan
* Tinian

E área di oséano na ost di e islanan i partinan di e islanan mes ta forma parti di e monumento nashonal marino di Trinchera di Mariana. E área aki ta inkluí e tres isla mas nort, e refugio “Arco di Candela”, cu ta inkluí 21 sitio volkánico bou di awa, i e region di trinchera. E reserva di naturalesa tin komo meta pa protehá e bida marino úniko, ku ta inkluí paranan di laman, turtuga di laman, refnan di koral úniko, i bida rònt di ventilashon bou di laman. E trinchera di Mariana ta inkluí e awa di oséano mas profundo riba e planeta, huntu ku otro maraviyanan bou di awa, inkluyendo un pisina di suafel líkido situá na Daikoku, un volkan bou di awa.
Biomasa

**Biomasa** ta materia di orígen orgániko, produsí pa organismonan, inkluyendo mata i bestia. Materia di orígen orgániko ku a wòrdu transformá dor di prosesonan geológiko, manera karbon, gas natural òf krijt, no ta wòrdu konsiderá komo biomasa.

Den biologia, biomasa ta e suma di e masa, i pues e peso kombiná, di tur organismo bibu den un ekosistema. E produkshon (primaria) dor di kresementu di mata, komo resultado di fotosíntesis, ta konstituí mayoria di materia òf biomasa orgániko nobo kreá den un ekosistema durante un periodo determiná. E produkshon aki ta wòrdu ekspresá komo un balor di energia, por ehèmpel den kilojoule, ku ta representá e kantidat di energia den e biomasa produsí.

Biomasa ta wòrdu usa komo materia prima. Por ehèmpel, biomasa por sirbi komo kuminda pa hende i bestia, komo material pa muebles i kas, komo materia pa generashon di energia, i komo base pa produkshon pa industria kímiko.

Ora biomasa wòrdu usá komo un fuente di energia, e ta wòrdu konsiderá komo energia renobá, pa e motibu ku biomasa ta krese bèk. CO2 (dioksógen di karbon) ta wòrdu liberá ora biomasa ta wòrdu kimá, pero matanan ta reabsorbé e CO2 aki durante kresementu. Ademas, biomasa ta konfiabel, e no ta dependiente di kondishonnan di tempu manera bientu òf energia solar.
Triangulonan di holocaust

Durante Di Dos Guera Mundial, nazinan a interna varios grupo di hende den camponan di concentracion. Pa distingui esakinan facilmente for di otro, nan a uza un clasificacion cu triangulonan di colo.

## Number di identificacion
Cada prizonero a haya un number di identificacion skirbi claramente cu preto ariba paña blanco. E number aki tabata solamente tatua ariba e cuero na Auschwitz.

## Tipo di simbolo
Integridad

**Integridad** ta e cualidad personal, rasgo di caracter di un individuo, cu ta nifica cu e persona concerni ta honesto, sincero y no sobornabel. E persona tin confiabilidad intrinsico, no ta gaña, ta cumpli cu su palabra, no tin un agenda scondi y no ta fingi emocion. Ta ser bisa cu un persona cu tin e cualidadnan aki tin integridad. Un persona di integridad lo no permiti su accionnan wordo influencia pa asuntonan incorecto.

E palabra integridad a evoluciona for di e adhetivo Latin *integer*, cu ta nifica henter of completo. Den e contexto aki, integridad ta e sentido interno di “henter” cu ta deriva di cualidadnan manera honestidad y consistencia di caracter.

## Den etica
Den etica, ta bisa cu un persona ta posee e virtud di integridad si e accionnan di e persona ta basa riba un cuadro di principionan internamente consistente. E principionan aki mester cumpli uniformemente na axioma of postulatonan logico y sólido. Un persona tin integridad etico te na e grado cu e persona su accion, creencia, metodo, medida y principio ta aliña cu un grupo di balornan nucleo bon integra. Un persona mester, pues, ta flexibel y dispuesto pa ahusta e balornan aki pa mantene consistencia ora e balornan aki ta wordo desafia — manera ora resultadonan observá ta incongruente cu resultadonan anticipa. Como cu tal flexibilidad ta un forma di responsabilidad, e ta wordo considera como un responsabilidad moral y tambe un virtud.

## Den organisacion
Den organisacionnan, un *compliance officer* por wordo nombra pa monitorea integridad (conformidad) y por tin un consehero confidencial cerca ken empleadonan por bay cu pregunta y problemanan riba tereno di integridad. Por ehempel, acepta un regalo di e negoshi di un cliente por ta dañino pa e reputacion di e organisacion. Un compliance officer y un consehero confidencial ta util pa test esaki y asina promove integridad, pero no semper suficiente. Pa preveni hopi forma di abuso di poder, ta primeramente e lidernan di e organisacion cu mester vigila violacionnan di integridad y duna e bon ehempel.

## Den politica
Politiconan ta haña poder pa traha, ehecuta of controla politica, loke por tin consecuencianan importante. Tipicamente nan ta priminti di eherce e poder aki na un manera cu ta sirbi sociedad, pero por keda sin hacie, loke ta contrario na e nocion di integridad. Aristóteles a bisa cu pasobra gobernantenan tin poder nan lo wordo tenta pa uza esaki pa probecho personal.

Den e buki *The Servant of the People*, Muel Kaptein ta bisa cu integridad mester cuminsa cu politiconan cu sa kico nan posicion ta encera, pasobra e consistencia rekeri pa integridad ta conta tambe pa e consecuencianan di su posicion. Integridad tambe ta exigi conocemento y cumplimento cu tanto e letter como e spirito di e reglanan skirbi y no skirbi. Integridad tambe ta actua consistentemente no solamente cu loke ta generalmente acepta como moral, loke otronan ta pensa, pero principalmente cu loke ta etico, loke politiconan mester haci basa riba argumentonan rasonabel.

## Mira tambe
* Integridad teritorial
Molinero

Un **molinero** ta un hende cu ta maneha y traha cu molina. Tin educacion amplia pa esaki. E molinero mester tin bista ariba e tecnologia di molina, e tempo, y tur tipo di aspecto di seguridad cu ta importante pa e trabou como molinero y mantenshon di e molina.

E trabou di un molinero ta pa maneha e molina, pa mula, zaag, pomp, of extrae zeta. E molinero ta controla e velosidad di rotashon di e bletnan di un molina di biento door di pega belanan na e bletnan. Un posicion optimal ta wordo obteni si e molina ta directamente den biento. E profecion aki tabata en general wordo pasa di tata pa yui.
Kilometer

E **kilometer** (simbolo: **km**) ta un unidad di largura y deriva di e Sistema Internacional di Unidad (sistema-SI). Un kilometer ta igual na 1.000 meter. Desde e introducion di e sistema metrico, e kilometer tabata e unidad standard pa indica distancia riba tera. Den algun pais e miya ta wordo uza en bes di e kilometer.

Un kilometer ta aproximadamente igual na:

* 0,621&nbsp;371&nbsp;192 miya ingles
* 0,54 miya nautico 
* 3281 pia
* E largura di onda di un onda di radio cu un frecuencia di 300&nbsp;kHz 

## Historia

E definicion original di e meter na 1795 tabata 1/10.000.000 parti di mita di e largura di un meridiano. E distancia indica pa mita di un meridiano ta pues 10.000 km.
Lista di minister plenipotensiario di Sint Maarten

E **lista di minister plenipotensiario di Sint Maarten** ta un resúmen di e personanan ku a okupa e puesto di minister plenipotenciario di Sint Maarten na Hulanda desde ku e isla a atkerí e status di pais dia 10 di òktober 2010.

Prekursor di e funshon tabata e funshon di minister plenipotensiario di Antias Hulandes, ku a wordo institui na 1955 despues ku e Statuut pa Reino Hulandes a drenta na vigor y kual a keda eliminá ku e disolushon di Antias Hulandes na 2010. 

For di 1947 kaba tabatin un representante ofisial di Antias Hulandes na Den Haag. Den kurso di tempo e funshon aki a evolua den e funshon di minister plenipotensiario. Personanan ku a sirbi komo representante tabata: Moises Frumencio da Costa Gomez (1947-1948), Michael Gorsira (1948-1951) y Cola Debrot (1951-1954).

Di 15 di yanüari te ku 25 di yüni 2018 e puesto tabata vakante. E asuntunan a wòrdu atendí pa e minister plenipotensiario interino, Hasani Ellis. Inisialmente tabata e intenshon ku Cornelius De Weever lo a bira e minister plenipotensiario; sinembargo, dor ku no tabatin sufisiente hende ainda pa e otro puestonan ministerial, el a bira minister di Hustisia. For di 19 te 28 di novèmber 2019, e puesto a wòrdu okupá temporalmente pa promé minister Silveria Jacobs.

## Mira tambe
* Lista di minister plenipotensiario di Antia Hulandes (1955 - 2010).
J.D. Vance

**James David Vance** (nasí komo James David Bowman; 2 di ougùstùs 1984 na Middletown, Ohio), mihó konosí komo J. D. Vance, ta un polítiko, empresario, eskritor, abogado i veterano di Kuerpo di Marina merikano. E ta aktualmente e di 50° vise presidente di Merka for di 2025 bou di presidente Donald Trump. Un miembro di e Partido Republikano, el a representá Ohio den e Senado di Merka di 2023 pa 2025.

Vance ta mas konosí pa su buki outobiográfiko *Hillbilly Elegy*, ku a bira popular durante e elekshon presidensial di 2016 i ku a wòrdu filmá despues. 

## Bibliografia
* *Hillbilly Elegy: A Memoir of a Family and Culture in Crisis* (2016)
Vicepresidente

Un **vicepresidente** ta e prome reemplasante pa un presidente. E prome parti di e palabra ta bini di e palabra Latin *vice* cu ta nifica "na luga di".

## Den politica
Den un republica, e vicepresidente ta tuma over e tareanan di e presidente ora e no por goberná e pais mas. Tambe hopi biaha e vicepresidentta tuma over tareanan ceremonial for di e presidente.

Den paisnan unda no tin presidente, pero tin prome minister, tin un of mas vice-prome minister, of vicepremier.

Na Merca, e vicepresidente ta e *running mate* di e presidente. E vicepresidente ta ocupa un puesto relativamente importante eynan; e ta presidente di Senado di Merka. E vicepresidente di Surinam, mescos cu na Merca, ta ocupa un luga relativamente importante. Na Surinam, e vicepresidente ta responsabel pa e reunionnan di gobierno, pero e funcion aki tin cu responsabilisa na e presidente.

## Den comercio
E termino vicepresidente tambe ta comun den e mundo di negoshi. Un vicepresidente asina casi nunca ta e sucesor di e number un, pero hopi biaha un di decenas of centenares di gerente na nivel di, of net directamente bou di, e hunta ehekutivo di e compania.

Na banconan di inversion, e titulo di vicepresidente hopi biaha ta wordo uza pa posicionnan pafor di e directiva. Eynan, e titulo aki ta refleha e responsabilidad pa sumanan relativamente grandi y trato cu clientela di posicion halto. Hopi biaha nan ta uza e terminonan director, vicepresidente senior i vicepresidente ehekutivo pa posicionnan di directiva cu ta equivalente na e posicion di un vicepresidente den otro companianan.

## Den cadena husticial
Den poder hudisial hulandes, un vicepresidente tabata un posicion hudicial di rango halto. Hopi biaha vicepresidentenan tabata fungi como huesnan di alivio preliminar den procedimentonan sumario. Awendia, e designacion di vicepresidente a wordo reemplasa pa esun di hues senior (na un corte) of abogado senior (na un corte di apelacion). E corte mas halto, Corte Supremo di Hulanda, ainda tin un vicepresidente como suplente di e presidente.

Den Conseho di Estado, di cual e hefe di estado ta presidente, e maneho diario ta den man di e vicepresidente.
Lista di minister di Husticia di Aruba

Lista di **minister di Husticia di Aruba** (*tin biaha den combinacion cu otro ministerio òf cartera*) desde 1986.

Minister di Husticia di Aruba ta encarga cu mantencion di ley, orden publico y siguridad, control di frontera, legislacion di tur ministerio, conseho riba asuntonan administrativo y huridico di tur ministerio y representacion di Pais Aruba den proceduranan huridico.
Wedderveer

**Wedderveer** ta un pueblo den e munisipio di Westerwolde den provinsia di Groningen. E ta situá entre Wedde i Blijham na parti wèst di Westerwoldse Aa.

E nòmber, Wedderveer, ta referí na e ferry ariba Westerwoldse Aa. E kas di ferry tabata un lugá popular, spesialmente despues ku a konstruí e liña di tram pa Winschoten. Na e otro banda di awa tin, e Wedderbergen, originalmente un reserva natural chikitu di důin formá den Edat Medio. Awendia e ta konosí prinsipalmente komo un área rekreativo, inkluyendo un parke di bungalow. E molina di polder di Weddermarke di 1898 tambe ta situá den e área. Wedderveer tabatin su mesun skol na 1807/08. Tambe tin un molina di zag palu di 1938 na Wedderveer. Den serkania, tin e restunan di un molina di bientu, *De Nijverheidspolder*, ku a wòrdu kombertí den un kas.
Ansiedad

**Ansiedad** (of **angustia**) ta un sentimento temporario di miedo y intrankilidad. E tin efectonan fisico tambe cu por causa sodamento, un sinti di tension, y batimento di curason rapido. E por ta un reaccion normal ariba stress. Por ehempel, bo por sinti bo ansioso ora bo haya bo cu un problema dificil na trabou, prome cu un examen, of prome cu tuma un decision importante. Normalmente, ansiedad por yuda maneha un situacion. E ansiedad por duna un impulso di energia of yuda cu concentracion. Sinembargo, pa hende cu trastorno di ansiedad, e miedo no ta temporal y por ta iresistibel.
Trastorno di ansiedad

Un **trastorno di ansiedad** ta un condicion psicologico caracterisa pa e presencia di miedo patologico. Trastornonan di ansiedad ta e tipo di trastornonan psikiatrico mas comun. 

Psikiatranan ta defini keho di ansiedad como un trastorno si e ta causa problema den bida diario. Por ehempel, si esun conserni no ta durf di sali pafo mas of ta evita otro hende. Miedo ta un sintimento cu ta presenta ora tin peliger menasante. E emocion ta surgi ora cu e bienestar di un persona ta directamente menasa, pero tambe ora cu un persona ta *experencia* un situacion como menasante. Miedo por ta temporal, pero tambe duradero. Si un miedo no tin un base di realidad y e persona concerni ta experencia problemanan sosial como resultado, e ta un trastorno.

## Clasificacion
Trastornonan di ansiedat ta ensera condicionnan caracterisa pa miedo y ansiedad excesivo, y disturbio di comportacion relaciona. Esakinan ta inclui:

* Trastorno di ansiedad di separacion
* Mudo selectivo
* Fobia spesifico
* Trastorno di ansiedad social
* Trastorno di panico
* Agorafobia
* Trastorno di ansiedad generalisa
* Trastorno di ansiedad provoca pa substancia of medicacion
* Trastorno di ansiedad debi na un otro kondishon médiko.

## Factornan di riesgo
Trastornonan di ansiedad ta parse di ta causa pa un interaccion di factornam biopsicososial; esta vulnerabilidad genetico, cu ta intercambia cu situacionnan di stress of trauma pa produci sintomanan clinico. Tin varios factor di riesgo cu ta aumenta e riesgo di desaroya un trastorno di ansiedad:

* Experencianan malo den pasado manera tentamento of violencia, pero tambe morto di un ser keri.
* Efecto secundario di remedi of uzo (excesivo) di alcohol of droga.
* Soledad
* Daño celebral inherente of despues di un accidente. Esnan concerni ta mas sensitivo y pesey ansioso.
* Diabetes specialmente pashentnan cu no ta bon ahusta na remedi of dieet. Fluctuacionnan den sucu di sanger por causa ansiedad cu por bira cronico si no wordo trata of ahusta corectamente na remedi.
* Cambionan den bida diario manera muda of un trabou nobo.
* Cierto condicionnan psikiatrico manera depresion, autismo y trastornonan di personalidad.
* Hereditario
* Humamento
Filosofia di percepcion

E **filosofia di percepcion** ta un parti crucial di estudio filosofico. E ta explora con hende humano ta percibi y interpreta e mundo rond di dje a base di sentidonan. E topico aki ta toca preguntanan central tocante e naturalesa di realidad, e confiabilidad di hende humano nan sentidonan, y e manera cu hende ta duna nificacion na nan experencia.

E interes filosofico den percepcion ta bay bek na antiguedad. Platon y Aristoteles tabatin diferente punto di bista ariba con hende humano ta percibi realidad. Platon tabata di e creencia cu hende humano nan sentidonan ta duna solamente un imagen defecto di realidad berdadero, cu por wordo comprondi solamente a base di rason. Aristoteles, di otro banda, a mira percepcion di sentido como un medio esencial pa adkeri conocemento tocante mundo.

## Enfoke teoretico di percepcion
### Realismo directo
Realistanan directo, manera Thomas Reid, ta argumenta cu nos ta percibi e mundo directamente manera e ta realmente. Segun e enfoke aki, tin un relacion directo entre hende humano nan sentidonan y e mundo externo, sin e intervencion di representacion mental. Esaki ta nifica cu hende nan percepcion ta un fuente confiabel di conocemento tocante realidad.

### Realismo indirecto
Realistanan indirecto, manera John Locke, ta argumenta cu hende ta percibi mundo indirectamente a base di representacionnan mental. Hende humano nan sentidonan no ta duna acceso directo na e mundo, pero en bes di esey ta duna informacion cu ta wordo procesa y interpreta pa e mente. Pa motibo di esaki, semper tin un cierto grado di incertidumbre y subhetividad den hende humano nan percepcion.

### Fenomenalismo
Fenomenalistanan, manera George Berkeley, ta argumenta cu obhetonan ta existi solamente como fenomeno den nos experencia. Segun e punto di bista aki, no tin un mundo externo independiente pafo di nos percepcion; obhetonan ta existi solamente te na e grado cu nan ta wordo persibi. E enfoke aki ta lanta preguntanan tocante e obhetividad y stabilidad di realidad.
Compania di gobierno

Un **compania di gobierno** (Ingles: *state-owned enterprise*, SOE; Hulandes: *staatsbedrijf* of *overheidsnv*, ONV), , tambe referi como **compania nacional** of **empresa estatal**, ta un entidad empresarial crea door di òf den man di un gobierno (nacional of local), sea pa medio di un orden ehecutivo of legislacion. Empresanan estatal tin como meta pa genera ganashi pa gobierno, preveni formacion di monopolio den sector priva, provee ​​producto/servicio na prijsnan mas abou, implementa maneho di gobierno, of sirbi areanan remoto caminda negoshinan priva ta scars. E gobierno tipicamente ta doño completo of mayoritario, y ta supervisá e operacionnan. Empresanan estatal tin un structura legal distinto, cu metanan financiero y di desaroyo, manera haci servicio mas accesibel mientras ta haci ganashi (por ehempel un aerolinea estatal). Nan por wordo considera como entidadnan afilia na gobierno diseña pa cumpli cu obhetivonan capitalista comercial y estatal.

Companianan di gobierno ta bini for di un diversidad di sistemanan politico, cu ta varia di comunismo pa capitalismo, pero den paisnan comunista tin relativamente mas compania di gobierno. Comunmente e empresa estatal tin un posicion monopolistico den e ramo concerni. E meta pa haci ganashi no ta necesariamente un condicion; frecuentemente gobierno ta sirbi un otro meta y ta drenta un sector den cua e mercado no por provee. Ora gobierno adkeri un compania existente di sector priva ta yama esaki nacionalisacion.

E companianan di gobierno mas grandi na mundo ta e companianan estatal di petroleo manera Saudi Aramco, Pemex y Petróleos de Venezuela.

Algun ehempel di compania di gobierno den Caribe Hulandes:

 
* Arubus
* SETAR
* Telearuba
* Utilities Aruba NV
* Water- en Energiebedrijf Aruba NV

* Antilliaanse Luchtvaart Maatschappij (ALM)
* Curaçao Airport Holding NV
* Curaçaose Dokmaatschappij (CDM)
* Refineria di Kòrsou NV
* United Telecommunication Services (UTS) 

* NV Gebe
* Postal Services Sint Maarten NV
* Sint Maarten Harbour Holding Company NV
Austin Thomas

**Austin Edison Thomas** (☆ 25 di maart 1939 – † 15 di mei 2018) tabata un esgrimista Arubiano y atleta olimpico. El a competi den e eventonan individual di floret y spada na e Weganan Olimpico di Zomer di 1988.

## Biografia
Thomas a gradua na 1957 na LTS den electrotecnica y tabata biba na San Nicolas. Como esgrimista e tabata afilia na Beau Geste, e tempo ey un di e cuater club di esgrima na Aruba. Ademas di esgrima e tabata activo den otro deporte, entre otro como entrenador di rolschaats pa mucha di YMCA y tabata organisa competencianan.

Den e Campeonato Antiano di Esgrima Thomas tabata representa Aruba for di añanan 1970. Na e competencia anual aki e tabata semper un di e miho hungadonan di Aruba. Na 1981 el a titula campeon den categoria floret y a sali na di dos luga den spada. Den e prome campeonato di Esgrima teni na pais Aruba na 1986 Thomas a bira kampeon invicto (categoria masculino) cu 7 victoria. E tabata participa na diferente conpetencia den exterior, entre otro na Caracas, Puerto Rico y Colombia. Debi na su bon resultadonan na 1992, cu ta conta pa e campeonato mundial, el a wordo inclui den e ranking mundial 1993 di esgrimista di spada. Esaki tabata prome biaha cu un esgrimista di Aruba ta aparece riba e lista aki.

Apesar di su carera largo den e deporte di esgrima, e no tabata te 1988 numa ora Thomas, e momento ey 49 aña di edad, a haña su prome chens di esgrima na Weganan Olimpico. El a forma parti di e prome delegacion Arubano na Weganan Olimpico di Zomer na Seoul. Otro miembronan tabata Roswitha Lopez y Yvette Thuis (landamento sincronisa), Lia Melis (marathon), Evelyn Farrell (atletismo), Jeffrey Nedd y Hubert Wester (boxeo) y Victor Maduro (judo). 
Thomas a terminá na rango 58 entre 68 participante den e competencia di floret individual y rango 70 entre 79 participante den e categoria di spada individual. 

Thomas tabata miembro di directiva di Aruba Sport Unie (ASU) y pa hopi aña a fungi como presidente di Scherm Amateur Bond Aruba (SABA). E tabata un entrenador pa principiante, reconoci pa Federacion Internacional di Esgrima (FIE). Cu sosten financiero di Lotto pa Deporte el a introduci na 1993 e deporte mediante les na un cantidad di scol na Aruba. Pa varios aña el a train e muchanan na Sportcentrum San Nicolas. 

Dia 15 di mei 2018, despues di a sufri di un enfermedad largo, Thomas a fayece na edad di 79 aña.
Dos luna despues di su fayecimiento SABA a organisa su campeonato Copa Thomas 2018, dedica na Austin Thomas como legendario atleta di esgrima Arubano. Na 2016, Thomas a ricibi e condecoracion real como miembro den Orden di Oranje-Nassau.

## Mira tambe
* Aruba na Weganan Olimpico
Esgrima

**Esgrima**, tambe konosí komo **deporte di esgrima** pa diferensi’é for di esgrima históriko, ta un deporte di kombate den kua dos oponente, debidamente protehá, ta konfrontá otro i mester purba mishi ku otro ku un arma blanku. Den arma tin tres disiplina: sabel, spada òf floret. Su definishon ta "e arte di defensa i atake ku un spada, floret òf arma similar". Esgrima moderno ta un deporte di entretenimentu i kompetensia, pero mester sigui e regla i téknikanan ku a wòrdu desaroyá originalmente pa manehá spada efisientemente den duelonan. Esgrima artístiko ta un modalidat aktual ku ta inkorporá elementonan di esgrima históriko huntu ku e elementonan artístiko di shownan di spetaklu.

E palabra ta bini di e verbo germániko *skermjan*, ku ta nifiká ‘pa drecha’ òf ‘pa protehá’. E oponentenan ta wòrdu yamá esgrimista of tiradó. Ora un esgrimista ta wòrdu mishi ku e arma di e oponente, e oponente ta risibí un punto.

## Historia
Na fin di siglo 18, diferente manual di e disiplina a kuminsá mira lus di dia na Oropa. Esaki ta resulta den su establesementu komo un deporte na fin di siglo 19, ora ku armanan ku punta no tabata wòrdu usá mas pa defensa personal. E idioma franses ta wòrdu adoptá despues den e terminologia di e regulashonnan. Esgrima, huntu ku atletismo, siklismo, landamentu i gimnasia, esgrima tabata un di e promé deportenan pa aparesé den Weganan Olímpiko moderno. E tabata presente desde e promé edishon, ounke solamente den e categoria maskulino. E kategoria di hende muhé a keda inkorporá na 1924.

## Esgrimista destaká den Karibe Hulandes
*  Myrna Anselma
*  Jan Boutmy
*  Lucila Engels-Boskaljon
*  Edwin Carty
*  Austin Thomas
Jeffrey Nedd

**Jeffrey Reginald (Jeff) Nedd** (☆ 16 di januari 1957 na Oranjestad) ta un ex-boxdo internacionalista y atleta olimpico Arubiano.

## Carera
Nedd tabata activo como boxdo amateur den añanan 1980 te 1993. Su prestacion internacional mas importante tabata entre otro, na aña 1984, ora cu el a gana e campeon hubenil di Santo Domingo Guillermo Mejia. Na aña 1988 el a gana e medaya di plata na e Torneo Internacional Bataya de Carabobo na Venezuela y dia 12 di mei 1989 durante e di 10 aniversario di Aruba Boxing Association, el a gana Harold Aroyo (campeon di Puerto Rico den e division di 'super heavyweight' y medayista di oro di e Campeonato Bataya di Carabobo e aña anterior).

Cu 31 aña el a competi na e Weganan Olimpico di Zomer di 1988 na Seoul, Sur Korea den e categoria di 75-81 kilogram (*light heavy weight*). Den e di dos buèlta di su pelea di apertura el a wòrdu para dor di su oponente, Joseph Akhasamba di Kenia, y pues no a avansá mas.

Nedd a continua su carera deportivo como entrenador, entre otro di su yiu Evan Nedd, kende huntu cu su nieto Evander Nedd a sigui den su pasonan como boxdo. Tambe el a fungi na varios ocacion como coach principal di e seleccion nacional Arubano di boxeo.

Na 2024 el a wordo reconoce pa Premio Excelencia den Deporte cu entrega di un certificado y pin di *Olympians for Life* (OLY) pa su esfuerso y pa promove e balornan olimpico.

## Link externo
* Profiel Jeffrey Nedd riba olympedia.org
Lista di rooi na Aruba

Esaki ta un **lista di rooi** na Aruba den orden alfabetico. Awa di e rooinan aki ta core basha den awa di Laman Caribe. Riba su mes no tin riu na Aruba.

Akibou ta menciona e nomber y coordinatonan di e boca di rooinan na Aruba:
*Rooi Afo, 
*Rooi Awa Marga, 
*Rooi Bosal, 
*Rooi Cochi, 
*Rooi Congo, 
*Rooi Dwars, 
*Rooi Fluit, 
*Rooi Frances, 
*Rooi Hundu, 
*Rooi Lamunchi, 
*Rooi Manonchi, 
*Rooi Master, 
*Rooi Prikichi, 
*Rooi Prins, 
*Rooi Santo, 
*Rooi Spoki, 
*Rooi Taki, 
*Rooi Tambu, 
*Rooi Thomas, 

## Mira tambe
* Lista di rooi den Caribe Hulandes
Lista di rooi den Caribe Hulandes

Esaki ta un **lista di rooi den Caribe Hulandes** segun isla. Den Caribe Hulandes no tin riu. Cu excepcion di Aruba, e rooi (of roi)nan di e otro islanan ta menciona den orden di holoshi, cuminsando na e punta nort di cada isla.

 

## Aruba

E siguiente rooinan ta situa na Aruba:

*Rooi Afo, 
*Rooi Awa Marga, 
*Rooi Bosal, 
*Rooi Cochi, 
*Rooi Congo, 
*Rooi Dwars, 
*Rooi Fluit, 
*Rooi Frances, 
*Rooi Hundu, 
*Rooi Lamunchi, 
*Rooi Manonchi, 
*Rooi Master, 
*Rooi Prikichi, 
*Rooi Prins, 
*Rooi Santo, 
*Rooi Spoki, 
*Rooi Taki, 
*Rooi Tambú, 
*Rooi Thomas, 

## Boneiro
Cu excepcion di Roi Kaohari tur rooi di Boneiro ta fluho di awa intermitente.

*Rooi Grandi, 
*Roi Kaohari, 
*Rooi Tuna, 
*Rooi Promente, 
*Rooi Huba, 
*Camia, 

## Sint Eustatius
E siguiente rooinan ta situa na Sint Eustatius:

*Wash Gut, 
*Smith Gut, 
*Soldiers Gut, 
*Claes Gut, 
*Billy's Gut, 
*Big Gut, 
*Toby's Gut, 
*Spouts, 

## Saba
E siguiente rooinan ta situa na Saba:

*Island Gut, 
*Spring Bay Gut, 
*Cove Gut, 
*Core Gut, 
*Middle Island Gut, 
*Ladder Gut, 
*Well's Gut, 
*Great Savannah Gut, 
*Deep Gut, 
*Compagnie's Gut, 
*Wash Gut, 
*Tom's Gut, 
*Bannana Gut, 
*Smoky Gut, 
*Plump Gut, 

## Kòrsou
E siguiente rooinan ta situa na Kòrsou:

*Roi Salga, 
*Roi Beru, 
*Roi Hundu, 
*Roi Clement, 
*Roi Kosta, 
*Roi Shon Tata, 
*Roi Katoen, 
*Roi Dòmi, 
*Roi Dam Guera, 

## Sint Maarten
E siguiente rooinan ta situa na Sint Maarten:
*Ravine Rouge, 
*Zagersgut,
Bushiri Beach

**Bushiri Beach** ta un playa na costa nortwest di Aruba entre e tereno di waf di Oranjestad y Druifbaai den cercania di e bario di Bushiri.

Bushiri Beach ta debe su nomber na Bushiri Beach Resort, un hotel cu tabata situa eynan di 1982 te 2017. E hotel tabatin inicialmente 50 camber cu anexo un scol hotelero, Aruba Hospitality Trades & Training Center (AHTTC). Despues di su expansion cu 100 camber na 1987 a crea tambe un playa nobo y facilidadnan adecuado pa turista. E tabata Aruba su prome resort all-inclusive. Sinembargo, na 2002 Bushiri Beach Resort ta cera su portanan y na 2017 e edificio deteriora, propiedad di gobierno di Aruba, a wordo basha abou cu excepcion di e luga di parkeo. Cu esaki un tereno habri cu hopi espacio banda di e playa a ser crea, cu awor ta wordo uza como luga pa eventonan, entre otro e campeonato di beach tennis "Aruba Open" y otro eventonan.
Bombardeo atómiko di Hiroshima i Nagasaki

Ariba dia 6 i 9 di ougùstùs 1945, Merka a rementá dos **bòm atómiko ariba e siudatnan hapones Hiroshima i Nagasaki**, respektivamente. E bombardeonan a mata entre 150.000 y 246.000 persona, di kual mayoria tabata sivil, i ta keda e úniko uso di arma nuklear den un konflikto armá. Hapon a rendí na e Aliadonan ariba 15 di ougùstùs, seis dia despues di e bombardeo di Nagasaki i e deklarashon di guera di Union Soviétiko kontra Hapon i invashon di Manchuria okupá pa e haponesnan. E gobièrnu hapones a firma ofisialmente e rendimentu di Hapon ariba 2 di sèptèmber, kabando e guera efektivamente.

## Antesedente
Na 1939, e merikanonan a kuminsá investigashon riba enrikesimentu di uranium despues ku Leó Szilárd i Albert Einstein a atvertí presidente Roosevelt ku Alemania-Nazi por ta desaroyando un arma nobo i poderoso. Alemania tabatin un reservá signifikante di uranium i sientífikonan prominente cu e potensial pa konstruí arma nuklear. Apesar di esaki, investigashon merikano riba *kiebra nuklear* () a kuminsá pokopoko. Tabatin poko prioridat i solamente rekursonan finansiero limitá disponibel.

Tabata e británikonan ku a spièrta e merikanonan den akshon. E británikonan a realisá ku e masa krítiko pa ku spleitmentu di material pa kousa un reakshon di kadena nuklear tabata muchu mas chikitu ku loke a pensa anteriormente, mas o ménos diesdos kilogram en bes di vários ton. E deskubrimentu aki a duna e proyekto mas importansia, pero no tabata te na e atake Hapones riba Pearl Harbor na desèmber 1941 i e siguiente entrada di Merka den e Di Dos Guera Mundial ku el a risibí sosten finansiero.

E *United States Army Corps of Engineers* ('Kuerpo di Ingenieronan di Ehérsito di Merka') a keda enkargá ku e proyekto, ku tabata konosí ofisialmente komo e *Proyekto Manhattan* for di 13 di ougùstùs 1942. Na 1943, gran parti di e investigashon a muda pa Los Alamos, kaminda sientífikonan a kore desaroyá un bòm atómiko, miedu ku Alemania-Nazi lo a surpasá nan. Esaki a resultá di ta sin fondo, ya ku e programa di arma nuklear aleman nunka realmente a lanta for di tera.

Ora Alemania a kapitulá riba 8 di mei 1945, ningun pais no tabatin un bòm atómiko ku tabata funshoná. Na 16 di yüli a tuma lugá e promé tèst: e bòm di plutonium *Trinity*. Un poko despues, dos bòm atómiko operashonal a keda kompletá: e bòm di uranium *Little Boy* i e bòm di plutonium *Fat Man*.
Holokousto

E **Holokousto** (Hebreo:  *Ha-Shoáh*, "e Kalamidat"), tabata e persekushon sistemátiko i genosidio di hudiunan dor di e Nazi i nan aliadonan promé i durante Di Dos Guera Mundial. Bou di e gobernashon di Alemania Nazi, entre 5.1 i 6 mion hudiu oropeo a wòrdu asesiná. 

Mayoria asesinato a tuma lugá den kampamentunan di eksterminashon, kaminda tabata usa kambernan di gas. Kampamentunan manera Auschwitz-Birkenau, Treblinka, Belzec, Sobibor i Chełmno, situá na Polonia okupá, a hunga un ròl sentral den esaki. Tambe, a tuma lugá ehekushon masal, realisá pa *Einsatzgruppen*. Ademas di e persekushon di hudiunan, tabatin mes tantu òf asta mas víktima di sivilnan no-hudiu i prezunan di guera den persekushonnan di nazi separá. E término "holokousto" tambe tin biaha ta wòrdu usá pa deskribí e persekushon di e otro gruponan aki.